钦定古今图书集成/明伦汇编/氏族典/第208卷 > 曹知悫
## 钦定古今图书集成/明伦汇编/氏族典/第208卷 > 曹知悫

按《唐书田令孜传》：中人曹知悫者，富家子，颇沈鸷。贼
在长安，知悫以清、浊二谷之人倚山为屯，不屈贼。阴
教士卒变衣服、言语与贼类者，夜入长安，攻贼营，贼
大惧。帝闻，赐金紫，擢内常侍。闻帝将还，因大言“我且
拥众大散关下，阅群臣可归者纳之。”令孜谓然，密令
王行瑜以邠州兵度嵯峨山，袭杀其众。